182 
Paa en saa flad og vaad Grund, som den her omhandlede, hvor 
Vandet ikke kan faa noget rigtigt Afløb til nogen Side, men staar 
i Jordbunden Aaret rundt, og denne idetmindste pletvis kun ufuld¬ 
stændig fryser til om Vinteren paa Grund af det fremvældende, til 
alle Aarstider lige varme Grundvand (,,Kaldavermsl“), kunne Rhi- 
zomerne ikke ret længe holde sig friske, men dø snart bort; den 
ellers saa sejge „Torf“ - Masse bliver mindre solid, og større og 
mindre Huller eller Vandpytte dannes hist og her, hvis lunkne Vand 
afgiver et gunstigt Voxested for adskillige Vand- og Sumpplanter. 
Paa mine talrige Vandringer paa kryds og tværs igennem „Flo“en 
noterede jeg følgende Karplanter: Carex cryptocarpa, meget frodig 
paa næsten eller helt oversvømmede Steder, ellers den dominerende 
Art C. chordorrhiza ; midt i „Flo“en, hvor den er lavest og mest 
forsumpet, er denne Plante Hovedarten næsten over hele Stræk¬ 
ningen, bredende sine alenlange Udløbere paa kryds og tværs 
over den bløde, af dens mange forgrenede Rødder og Rhizomer 
gennemvævede Grund. Sammen med denne Art voxer især, foruden 
den førstnævnte, C.rariflora og C.vulgaris, den første i Mængde; 
endvidere C. limosa, mere spredt. Disse Arter danne i Forening 
Hovedbestanddelen af Kærstrækningens „Græs“, men indblandede i 
dette Stargræsdække findes følgende Planter: Juncus triglumis, J. al¬ 
pmus og Luzula multiflora, de to sidste meget spredte, endvidere 
Festuca rubra og Calamagrostis stricta, begge spredte; alle disse 
græsagtige Planter ere af underordnet Betydning. Af tokimbladede 
Blomsterplanter bør følgende Arter nævnes i første Række: Co¬ 
marum palustre i Mængde, som allevegne paa lignende Steder! 
Menyanthes trlfoliata ligeledes i stor Mængde, men naaer dog kun 
sin rigtige Fylde i Vandhullerne og Søerne; Parnassia palustris , 
mindre almindelig paa de mest forsumpede Steder; Caltha palustris 
og Ranunculus hyperboreus. Alle disse Arter findes udelukkende 
paa fugtig Grund; men foruden disse er der ogsaa nogle, som 
tillige træffes under andre Forhold, f. Ex. Polygonum viviparum, 
Pleurogyne rotata og Euphrasia officinalis , især voxende paa smaa 
tuedannede Forhøjninger, der rage en lille Smule op over den flade 
